open-index/open-wikipedia-markdown huggingface dataset:
Helen Slater

**Helen Rachel Slater** (født 1963) er en amerikansk skuespiller og sanger.

## Biografi
Helen Slater ble født i Bethpage, en liten by på Long Island i delstaten New York. Hennes far, Gerald Slater, var direktør i et TV-selskap og hennes mor var advokat og aktivist for fred og kjernefysisk nedrustning. Foreldrene skilte seg i 1974. Hun har en bror, David, som er advokat i New York City. Hennes familie er jødisk.

## Karriere
### Skuespillerkarriere
Hun fikk tittelrollen i filmen *[[Supergirl (film)|Supergirl]]* (1984), med Faye Dunaway som Selena. Filmen fikk blandede kritikker, og var ikke en økonomisk suksess. I sin neste film spilte hun sammen med Christian Slater og Yeardley Smith som Billie Jean Davy i *The Legend of Billy Jean* (1985). Hun spilte deretter i to komedier, *[[Uten skrupler (1986)|Uten skrupler]]* (1986) og *[[Hemmeligheten bak min suksess]]* (1987).

Flere høyprofilerte roller fulgte etter at hun spilte i den uavhengige komedien og kultklassikeren *Sticky Fingers* (1988) med sin mangeårige venn Melanie Mayron og i *A House in the Hills* (1993) med Michael Madsen. Siden da har hun spilt i mange filmer og serier, herunder gjesteopptredener i TV-serien *[[Smallville]]*.

### Musikalsk karriere
Slater har uttalt at hun satset på musikk selv før hun begynte som skuespiller. Hun har gitt ut tre album, hvor hun synger sine egne komposisjoner og spiller piano. I 2003 ga hun ut sitt første album med tittelen *One of These Days*, som består av hennes originale sanger. I 2005 ga hun ut sitt andre album *Crossword*, og hennes tredje album *Shine* ble utgitt på slutten av 2010.

## Personlig liv
Hun er gift med den prisbelønte redaktøren Robert Watzke. De har en datter, Hannah Mika, født 28. august 1995.

## Filmografi i utvalg
* *ABC Afterschool Special* (TV-serie) (1982) – Amy Watson
* *[[Supergirl (film)|Supergirl]]* (1984) – Kara Zor-El / Linda Lee / Supergirl
* *The Legend of Billy Jean* (1985) – Billie Jean Davy
* *[[Uten skrupler (1986)|Uten skrupler]]* (1986) – Sandy Kessler
* *[[Hemmeligheten bak min suksess]]* (1987) – Christy Wills
* *Sticky Fingers* (1988) – Hattie
* *Happy Together* (1989) – Alexandra Paige
* *Capital News* (TV-serie) (1990) – Anne McKenna
* *[[Byfolk!]]* (1991) – Bonnie Rayburn
* *[[Seinfeld]]* (TV-serie) (1992) – Becky Gelke
* *A House in the Hills* (1993) – Alex Weaver
* *Lassie* (1994) – Laura Turner
* *Caroline in the City* (TV-serie) (1997) – Cassandra Thompson
* *Best Friends for Life* (TV-film) (1998) – Pammy Cahill
* *American Adventure* (TV-film) (2000) – Cathy
* *Nowhere in Sight* (2001) – Carly Bauers
* *[[Will & Grace]]* (TV-serie) (2001) – Peggy Truman
* *[[Grey's Anatomy]]* (TV-serie) (2005) – Nadia Shelton
* *[[Smallville]]* (TV-serie) (2007–2010) – Lara-El
* *[[Supernatural]]* (TV-serie) (2009) – Susan Carter
* ** (TV-serie) (2010) – Elizabeth Harris
* Supergirl (TV-serie) (2015-) – Eliza Danvers

## Diskografi
* *One of These Days* (2003)
* *Crossword* (2005)
* *Shine* (2010)

## Referanser


## Eksterne lenker
* 
* 
*
Liste over nasjonalparker i Finland

Det er 37 **[[nasjonalpark]]er i [[Finland]]**. De blir alle administrert av Metsähallitus. Nasjonalparkene dekker totalt et areal på 8 873 km² - 2,7 % av Finlands totale landareal. Til sammen 1,7 millioner mennesker besøkte parkene i 2007.

## Liste over nasjonalparker

## Se også
* Verneområder i Finland
* Naturreservater i Finland
* Villmarksreservater i Finland
* Hagen

## Referanser


## Eksterne lenker
* Finlands nasjonalparker
* Nasjonalparker, turområder, villmarksområder
* I left my heart to Lappland, thisisFINLAND ved Utenriksdepartementet i Finland
Killzone 3

***Killzone 3*** er et førstepersonsskytespill for PlayStation 3, utviklet av Guerrilla Games og utgitt av Sony Computer Entertainment. Spillet er det fjerde i serien *[[Killzone]]* og det første spillet i serien som kommer i 3D og det første som inkluderer bevegelsekontroller ved bruk av PlayStation Move. Spillet ble sluppet over hele verden i februar 2011.

I likhet med det første Killzone-spillet finner historien sted i forskjellige tøffe miljøer, deriblant arktiske landskap, en dødelig jungel full av romvesen, kjernefysiske ødemarker samt konflikter i verdensrommet. Spillet har også et nytt system for nærkamp (kalt Brutal Melee) som inkluderer nye brutale angrep, som ikke var med i de første Killzone-spillene. Et nytt våpen kalt WASP har også blitt lagt til, som fungerer som en slags rakettkaster som kan skyte flere skudd i en spiral-formasjon.

## Handling
Når keiser Scolar Visari ble myrdet av ISA-styrker, utløste dette et fullskala-angrep fra Helghan First Army. ISA-sjefer må derfor gjennomføre full tilbaketrekning, og lar tusenvis av deres egne soldater dø på Helghan-planeten. De overlevende må slå seg sammen for å finne veien hjem på egen hånd. Sersjant Tomas Sevchenko og hans gode venn Rico Velasquez forsøker å omgruppe seg sammen med kaptein Jason Narville utenfor det keiserlige palasset.

Samtidlig blir admiral Orlock presset av Jorhan Stahl, styreleder for våpen-produsent Stahl Arms, til å overlate kontrollen over hele militæret til Stahl. I mellomtiden får Rico kontakt med Jammer, en snikskytter som ble avskåret fra de andre soldatene. Mot Narvilles ordre går Rico for å hjelpe dem. Seks måneder senere ber Stahl om en avstemning i Helghan Imperial Senate for å fjerne Orlock på grunn av inkompetanse, men hans anmodning blir avslått. Rico og Jammer oppdager at Stahl planlegger å henrette Narville, Tomas og Rico, og forsøker å redde fangene fra Stahl. I tillegg oppdager de at Stahl og organisasjonen hans har funnet opp nye sterke utstyr og våpen, og at Stahl mener at han er keiser Visaris rettmessige etterfølger.

## Referanser




## Eksterne lenker
*
Kåre Glette

**Kåre Johannes Glette** (født 21. august 1943) er en norsk litteraturhistoriker og sakprosaforfatter. 

Kåre Glette er dr.philos. med doktorgrad i litteraturhistorie. Han var tidligere førsteamanuensis og høyskolelektor ved Høgskolen i Vestfold. Han har blant annet skrevet avhandling om veierlendingen Karin Bangs forfatterskap, vært med på å starte Litteraturuka i Vestfold og nettstedet Vestfolds litteraturportal. I 1999 utgav han boka  *Vestfolds litteraturhistorie 1000 – 2000*. Det er en regional litteraturhistorie som tar for seg sakprosa og skjønnlitteratur for barn og voksne. Boka er på nynorsk.

Kåre Glette mottok Vestfolds litteraturpris i 2006. Han bor i Tønsberg i Vestfold.

## Eksterne lenker
* Tønsbergs Blad om Vestfold litteraturpris til Kåre Glette 2006
Injera

**Injera** er et bløtt og flatt brød, eller egentlig en surdeigspannekake, fremstilt av teff-mel som hører hjemme i det tradisjonelle kjøkken i Etiopia, Sudan, Somalia og Eritrea.

Mel og vann blandes til en deig og får lov til å stå og gjære i et par dager, og så bakes brødene som store pannekaker. Injera spises som tilbehør til middagsretter som wat og kitfo. Wat-stuingen ligger på brødet/lefsa eller serveres i skåler ved siden av, og den enkelte river av biter av injera som de bruker til å forsyne seg med wat og annet tilbehør.

## Referanser
Alessandro Costantini

**Alessandro Costantini** (ca. 1581/1583 – 1657) var en italiensk kapellmester, organist og barokk-komponist.

## Liv og karriere
Både broren Fabio Costantini og nevøen Vincenzo Albrici var organister og komponister.  Alessandro fikk i ung alder musikkundervisning hos Giovanni Bernardino Nanino i Roma. Costantinis første post var som organist i Santa Maria in Trastevere fra januar til september 1602. 15. april 1604 til 1616 var han ''maestro di cappella'' ved to jesuittseminar: Collegium Germanicum  fra november 1620 til 24. mars 1621 og i det pavelige seminaret (*Pontificio Seminario Romano Maggiore*) fra november 1620 til mars 1621. Senere hadde han samme funksjon i Santa Casa i Loreto fra 1630 til 1632. Han arbeidet også som organist ved flere store kirker i Roma, som San Luigi dei Francesi og Santa Maria Maggiore.

Han søkte stillingen som andreorganist ved Peterskirken som Ercole Pasquinis etterfølger, men tapte avstemningen med to stemmer i konkurranse med  Girolamo Frescobaldi. Etter Frescobaldis død 1. mars 1643 fikk Costantini endelig posten 15. mars 1643 og beholdt den til sin død.  

Costantini skrev hovedsakelig i en konsertant stil, slik det var på moten i tidens Roma. Ved siden av Fabrizio Fontana, Ercole Bernabei og Bernardo Pasquini regnes Alessandro Costantini som en av de mest betydningsfulle representanter for den romerske orgelskolen.

## Verk
### Kirkemusikk
* *Motecta singulis, binis, ternisq. vocibus, cum Basso ad Organum concinenda: liber primus / auctore Alexandro Constantino romano S. Joannis Florentinorum capellae moderatore, et organista*, Bartolomeo Zannetti, Roma, 1616;
* 13 motetter i 16143, 16151, 16161, 16183, 16201, 16211, 16213, 16392;
* 3 komposisjoner, i *Fabio Costantini: Salmi, Magnificat et motetti*, op. 6 (Orvieto, 1621), e *Salmi, himni et Magnificat*, op. 11 (Venezia, 1630)

### Verdslige verk
* *Componimenti musicali: opera terza del cavalier Alessandro Costantini*, Giovanni Battista Robletti, Roma, 1626
* 14 komposisjoner i 162114, 162115, 162210, 162211

## Referanser


## Kilder
* 
* Giuseppe Baini, *Memorie storico-critiche della vita e delle opere di Giovanni Pierluigi da Palestrina*, Società Tipografica, Roma, 1828
* Colin Timms, «Alessandro Costantini», i *[[Grove Dictionary of Music and Musicians|New Grove Dictionary]]*

## Eksterne lenker
Heraklonas Konstantin

**Heraklonas** (f. 626 i Lazica i det nåværende Georgia, død trolig år 641 på Rhodos) var bysantinsk keiser fra februar til september i år 641. Han var sønnen til Herakleios og dennes andre hustru Martina. Han var halvbror til Konstantin III.

Gjennom sin mors innflytelse ble Heraklonas medkeiser til sin halvbror Konstantin III etter deres fars død i 641. Etter halvbrorens død i mai samme år ble Heraklonas enekeiser. Mistanker om at han sammen med sin mor hadde latt myrde Konstantin III ledet dog raskt til en revolt som endte med at de begge ble straffet og landsforvist. Man antar at han døde senere samme år. Han ble etterfulgt av Konstans II, sønnen til Konstantin III.

## Eksterne lenker
* De Imperatoribus Romanis (nettleksikon om romerske keisere)
Vincenzo Albrici

**Vincenzo Albrici** (1631– 1696 eller 1682) var en italiensk komponist, organist og kapellmester.

## Liv og virke
### Bakgrunn
Albrici kom fra en musikalsk familie; to onkler på farssida var komponister og faren selv var en kontraaltsanger som stammet fra Senigallia. Albrici fikk sannsynligvis en fem år lang utdanning ved jesuittenes Collegium Germanicum som startet i 1641, da han ble lønnet av institusjonen fra 1664. 

### Karriere
I 1667 ble han kapellmester ved *Chiesa Nuova* i Roma hvor han var i seks år. På oppdrag av dronning Christina av Sverige engasjerte sangeren Alessandro Cecconi ham høsten 1652 som visekapellmester i en italiensk operatrupp. Albricis far og broren Bartolomeo var med som sangere. Truppen framførte dramatiske verk og utdrag av operaer.

Etter at dronningen abdiserte i 1654 ble Albrici musiker ved hertugen av Pfalz-Neuburgs hoff. Deretter fulgte et kort opphold i Italia, og fra 1659 virket han ved hoffet i Dresden, hvor han i 1663 ble utnevnt til kapellmester. Etter kurfyrst Johan Georg III av Sachsens død i 1680 avskjediget den nye tjenesteherren alle italienske musikere. Albrici var organist ved Thomaskirken i Leipzig ett års tid og fra 1681 og til sin død kapellmester ved Augustinerkirken i Praha.

Bartolomeo Albrici (ca 1640 – etter 1687) arbeidet en tid med sin eldre bror Vincenzo i Dresden, senere var Bartolomeo cembalist, klaverlærer og komponist ved det kongelige hoff i London.

## Musikk
Ved siden av en rekke kirkemusikalske verk som messer og «kirkekonserter» skrev Albrici en del flerstemmige sinfonias og annen kammermusikk for ulike besetninger. Samtidige hoffdokumenter viser at det allerede rundt 1660 ble oppført «kirkekonserter» der Albrici som den første tok i bruk en arie.

Mange av Albricis verk ble ødelagt under brannen i Dresden i 1760. Det meste av det som er bevart befinner seg i London, Berlin, samt omkring 35 kirkemusikalske verk i Dübensamlingen i Uppsala universitetsbibliotek. De fleste av hans verk er kirkelige vokalverk med latinsk bibeltekst. Et unntak er Fader Wår som ble skrevet under oppholdet i Sverige i 1654, og som kanskje ble framført i forbindelse med dronningens abdikasjon. Dette er det første kjent svenske korverket med svensk tekst.

## Noen bevarte verk
* 2 Te Deum
* 2 messer
* 2 sinfonias
* Kantaten *[[Dido]] og [[Aeneas]]*

## Referanser


## Litteratur
* Sohlmans musiklexikon
* Leif Jonsson, Ann-Marie Nilsson, Greger Andersson, *Musiken i Sverige, Från forntiden till stormaktstidens slut 1720.*
* Mary E. Frandsen: *Crossing confessional boundaries: the patronage of Italian sacred music in seventeenth-century Dresden.* New York: Oxford University Press US 2006 ISBN 0-19-517831-9,
* 

## Eksterne lenker
* 
* Verk av Albrici i Dübensamlingens online-katalog
Begena

**Begena** er en tistrenget lyre som tradisjonelt brukes i Etiopia og Eritrea.

Instrumentet er særlig knyttet til religiøs musikk. Det er ikke lenger så mange som kan spille instrumentet, siden det har blitt spesielt regnet som et instrument brukt i privat gudstjeneste. 

Ifølge en tradisjon ble instrumentet innført av Menelik I, som tok det med fra Israel, der kong David hadde brukt det. Dets opprinnelise er usikker. Det er nevnt i kilder fra 1400-tallet.
Scanbike

***Scanbike*** er et av Skandinavias største motorsykkel-tidsskrift, etablert i 1993 og drives fra Norge.

Tidsskriftet har et samlet opplag på rundt 20&nbsp;000 eksemplarer, og gis ut i Norge, Sverige, Danmark og Finland fire ganger i året. Det har hovedfokus på ombygde amerikanske motorsykler, tatoveringer og bikerkultur.

Bladet utgis av Norway Rock Publishing som har trommeslager i TNT Morten Dahl som styreleder og daglig leder. I Norge er Bård Felix-Schille ansvarlig redaktør, mens i Danmark er sjefredaktøren Gitte Angell.

## Referanser


## Eksterne lenker
* Scanbike
Makurdi

**Makurdi** er hovedstad i delstaten Benue i Nigeria. Byen ligger i det sentrale Nigeria, langs Benueelven, som deler byen og hadde i 2007 i overkant av  innbyggere. En av Nigerias luftforsvars flystasjoner med stasjonerte MiG 21 og SEPECAT Jaguar er plassert i byen.

## Demografi
De største etniske gruppene i byen er Tiv, Idoma og Igede. 

## Utdanning
Det er en rekke utdanningsinstitusjoner i Makurdi. Nigerian Army School of Engineers, St Joseph Tecnical School, Benue State University og Federal University of Agriculture. 

## Samferdsel
Makurdi ligger ved Benueelven, en sideelv til Nigerelven og har to store broer over elven. Byen har også egen flyplass og jernbanestasjon. 

## Referanser


## Eksterne lenker
*
Krar

**Krar** er en etiopisk lyre som har fem eller seks strenger. Den er stemt i en pentaton skala. Måten man spiller på strengene, kan frembringe forskjellige måter instrumentet kan lyde på. Krar brukes særlig til verdslige sanger og kjærlighetssanger.
Formula One Group

**Formula One Group** er et konsern som har ansvar for markedsføring av FIAs Formel 1-verdensmesterskap og forvaltningen av sportens kommersielle rettigheter.

Konsernet var tidligere eid av Delta Topco, et Jersey-basert selskap eid av CVC Capital Partners' verdipapirfond (omtrent 70 %) og JPMorgan (omtrent 20 %). Resten ble eid av Bernie Ecclestones familiestiftelse, bortsett fra mindre andeler eid av finansielle rådgivere og Ecclestone selv. I 2016 ble konsernet kjøpt opp av Liberty Media for 4,4 milliarder dollar (selskapenes gjeldsforpliktelser fratrukket).

Formula One Group omfatter selskapene Formula One Management, Formula One Administration og Formula One Licensing BV, som er datterselskaper av holdingselskapet Formula One Holdings, men Delta Topco eier også andre Formel 1-relaterte selskaper som også blir referert til på samme måte.

## Referanser
Den kongoide rase

**Den kongoide rase** er en rasedefinisjon som omfatter brorparten av de mørkhudede afrikanske folkeslagene. Klassifiseringen ble brukt av Carleton S. Coon for å skille den kapoide rase ut fra den negroide rase, en samlebetegnelse for Afrikas mørke folkeslag. I praksis omfatter kongoidene de folkeslagene som snakker nigerkongo-språk, med unntak av xhosaene og pygméene som er kapoider.
Polonnaruwa

**Polonnaruwa** var en by på Sri Lanka som lå omkring 140 km nord for Kandy. Den ble gjort til hovedstad i landet av kong Vijayabahu I på slutten av 1000-tallet. Polonnaruwa overtok dermed rollen som hovedstad etter Anuradhapura.
Sleepyard

**Sleepyard** er et psykedelisk popband fra Hafrsfjord. Oliver Kersbergen dannet bandet i 1994.

Bandet slapp minialbumet *Intersounds* på sitt eget label Orange musikk i 1999.  Denne ble senere hyllet som en av de aller første Post rock album fra Norge av Dagsavisen.

Sleepyard ga ut første fullengder *The runner* på Trust Me Records (2003) og bidro med musikk til filmen Monstertorsdag. 

Neste album *Easy Tensions*  hørte man nå i bandet en roligere og rikere lyd. Plata var også spekket med drømmende vokal harmonier . 

På deres siste album *Future lines*  samarbeidet  bandet med avant garde pianisten Mike Garson (kjent fra David Bowies band) og Sonic Boom fra Spacemen 3.  Denne platen bekreftet at Sleepyard nå hadde gått helt nye retninger med musikken. 

I 2010 bandet samarbeidet med Jim Shepherd av The Jasmine minks og ga ut en 7" *Down Tangerine Road* på hans Oatcake Records. ****

Bandet har nå spilt inn en versjon av The Seeds låta Chocolate river med Nik Turner fra Hawkwind på Saksofon til en kommende Sky Sunlight Saxon tributealbum. 

Sleepyard samarbeidet med Dawn Smithson (Jessamine og Sunn O)))), Judy Dyble fra Fairport Convention og Geoff Leigh (Henry Cow) på plata Black Sails fra 2014. Dette albumet inneholdt også cover versjon av Chocolate River. 

Bandet signerte med Bergen label Apollon Records I 2020 og ga ut albumet Head Values I 2022. Gjestemusikere på platen inkluderer Kjetil Manheim (Mayhem) og Sandy Dedrick kjent fra solskinn pop bandet The Free Design. 

2023 så et samarbeid med elektronika artisten Suzanne Ciani og ble utgitt som digital singelen Soul Cruiser.  

## Diskografi
*Intersounds EP (1999) Orange/Intersounds 
*The Runner (2003) Trust Me Records
*Easy Tensions (2006) Orange/Intersounds
*Future Lines (2009) CCAP Knirk
*Down Tangerine Road 7" (2010) Oatcake Records 
*Wall Of Confusion (2013) Agharta
*Black Sails (2014) Global Recording Artists 
*Winter Crickets (2018) Global Recording Artists
*Head Values (2022) Apollon Records
*Soul Cruiser (digital singel) 2023 Apollon Records

## Medlemmer
*Oliver Kersbergen
*Svein Kersbergen

## Gjestemusikere
*Sonic Boom 
*Mike Garson
*Nik Turner 
*Geoff Leigh 
*Jim Shepherd 
*Dawn Smithson 
*Gaute Storsve
*Øyvind Berekvam
*Tom-Erik Løe (2004-2014)

## Eksterne lenker
* 
* 
*  Oppslag på mic.no
Forskningsgrad

**Forskningsgrad** er en type akademisk grad som tildeles på grunnlag av forskning av et visst omfang som normalt anses å utgjøre flere års arbeid. Slike grader utgjør den øverste typen akademiske grader, og skiller seg fra grader som tildeles etter eksamen. For å tildeles en forskningsgrad skriver man en avhandling som tilfører ny vitenskapelig kunnskap. Doktorgrad, lisensiatgrad og magistergrad er i norsk sammenheng eksempler på forskningsgrader; i dag anses en norsk doktorgrad (ph.d.) å tilsvare 2,5 års forskning, mens eldre doktorgrader og lisensiatgraden ikke hadde noen formell tidsnormering. Magistergraden hadde opprinnelig heller ikke noen formell tidsnormering, men ble etterhvert normert til 3 års forskning. Internasjonalt finner man en lang rekke ulike grader som er forskningsgrader. Det er et typisk kjennetegn på forskningsgrader at det ikke gis karakterer, men bare godkjent eller ikke godkjent.

Tidligere norske hovedfag innebar at man skrev en hoved*oppgave*, og i enkelte fag utviklet det seg en tradisjon for forholdsvis høyt faglig nivå, slik at norske hovedfag i en del tilfeller kan anses å ligge et sted mellom en høyere grads eksamen og en forskningsgrad. Enkelte hovedoppgaver kunne holde et nivå på høyde med avhandlinger levert for forskningsgrader. De generelle kravene til vitenskapelig nivå på hovedoppgaver var imidlertid ikke sammenlignbare med kravene til *forskningsgrader* som doktorgrad, lisensiatgrad og magistergrad. En viktig forskjell er at det ble gitt karakterer ved hovedfag og at en dårlig hovedoppgave dermed kunne godkjennes med en dårlig karakter, mens *avhandlinger* innlevert for forskningsgrader som doktorgrad, lisensiatgrad eller magistergrad bare kunne godkjennes hvis de holdt et høyt vitenskapelig nivå (per definisjon laudabelt).

Masteroppgaver, som vanligvis er normert til mellom noen få måneders og et års arbeid, anses sjelden som vitenskapelig litteratur, og mastergrader er derfor heller ikke forskningsgrader.
Eisenbahntechnische Rundschau

***Eisenbahntechnische Rundschau*** (ofte forkortet **ETR**) er et tysk fagtidsskrift som fokuserer på jernbane. Tidsskriftet har blitt gitt ut siden 1952 og har i dag et opplag på 6500. Det blir publisert ti utgaver i året.

Fagartiklene inneholder en oppsummering på engelsk. Tidligere utgaver har også inneholdt sammenfatninger på fransk og spansk.

## Historie
Tidsskriftet ble opprinnelig utgitt i 1920 av Basse und Geisel som *Eisenbahntechnische Rundschau* i Hannover. Fra og med utgave nr 3. i 1934 ble det gitt ut under tittelen *Eisenbahntechnische und kraftfahrbahntechnische Rundschau* frem til utgave nr. 3/4 i 1937. Fra nr. 1 i 1952 ble *Eisenbahntechnische Rundschau* utgitt i Köln av Röhrig etter et opphold på 15 år.

## Referanser


## Litteratur
**Eisenbahntechnische Rundschau*. Hamburg 1.1952, nr. 1ff. .

## Eksterne lenker
* ''Eisenbahntechnische Rundschau'' på nettsidene til *Eurailpress*
* Biblioteker som har utgaver av tidsskriftet på nettsidene til det tyske nasjonalbibliotek
The Musical Times

***The Musical Times*** (ofte forkortet ***MT***) er et britisk tidsskrift for musikk. Det har blitt publisert siden 1844 og er dermed det eldste musikktidsskriftet i Storbritannia. Det ble først utgitt under tittelen ***The Musical Times and Singing Class Circular*** frem til tittelen ble forkortet i 1903. Tidsskriftet ble opprinnelig utgitt én gang i måneden, men er nå et kvartaltidsskrift. Blant tidligere redaktører finner man Stanley Sadie (1967&ndash;1987) og Eric Wen.

## Referanser


## Eksterne lenker
* 
* The Musical Times’ blogg
*
Uskyldighet

**Uskyldighet** er det motsatte av skyldighet. Juridisk er et menneske uskyldig når det ikke begår et lovbrudd. I teologisk betydning er alle mennesker skyldige i lovbrudd på grunn av arvesynd og blir bare frelst av nåde. Bevisst synd kalles gjørlig synd og gjør mennesket til en synder på grunn av en handling. Også gjørlig synd tilgis av nåde, og nåden tilegnes ved tro.
Vest Recklinghausen

**Vest Recklinghausen** var et katolsk territorium og et middelaldersk Gogericht i det tysk-romerske rike. Området befinner seg i dag i den tyske delstaten Nordrhein-Westfalen. Elvene Emscher og Lippe dannet i sør grensen til grevskapet Mark og Stift Essen og i nord til fyrstbispedømmet Münster. I øst sikret et festningsanlegg grensene mot Dortmund og i vest grenset det mot hertugdømmet Kleve.

Det meste av Vest Recklinghausen er idag en del av bykommunen Recklinghausen, mens de øvrige delene tilhører Gelsenkirchen, Oberhausen og Bottrop.
Agrarparti

Et **agrarparti** eller **bondeparti** er et politisk parti som særlig arbeider for å fremme bøndene og landsbygdas økonomiske og kulturelle interesser. Agrarpartiene i Norden plasserer seg selv i det ikke-sosialistiske politiske sentrum, og de regnes som en egen partifamilie i sammenlignende politikk.

Agrarpartiene oppstod først på 1900-tallet i Norden, Baltikum og enkelte land i Sentral- og Øst-Europa. Seymour Martin Lipset og Stein Rokkan har forklart agrarpartienes fremvekst med det selveiende familiejordbrukets stilling i disse landene, et motsetningsforhold mellom by og land, og lite katolsk innflytelse.

Noen av agrarpartiene, særlig i Sentral- og Øst-Europa, gikk opp i autoritære nasjonalistiske eller fascistiske bevegelser i mellomkrigstiden, og har i liten grad gjenoppstått i moderne tid. De nordiske agrarpartiene har, sammenlignet med partier på kontinentet, vært mer liberalt forankret og operert i stabile demokratier.

David Arter skiller mellom klasseforankrede agrarpartier, som de nordiske senterpartiene, og populistiske agrarpartier, som Finlands landsbygdsparti (en forløper til Sannfinnene) og National Party of Australia.

## Liste over agrarpartier
### Norden
* Norge: Senterpartiet (stiftet 1920 under navnet *Bondepartiet*)
* Danmark: Venstre (stiftet 1870), som også tilhører den liberale partifamilien
* Sverige: Centerpartiet (stiftet 1913 under navnet *Bondeförbundet*)
* Finland: Centern (stiftet 1906 under navnet *Agrarförbundet*)
* Island: Framsóknarflokkurinn (stiftet 1916 som en fortsettelse av *Bændaflokkurinn*)
* Åland: Åländsk Center (stiftet 1976)

### Baltikum
* Estland: Det estiske senterpartiet, tidligere også Estlands folkeunion
* Latvia: Den latviske bondeunionen
* Litauen: Det litauiske forbundet av bønder og grønne

### Sentral- og Øst-Europa
* Polen: Det polske folkepartiet (PSL)
* Ungarn: Det uavhengige småbrukerpartiet (FKgP)
* Romania: Det kristendemokratiske nasjonale bondepartiet (PNȚCD)

## Referanser
Republikánská strana zemědělského a malorolnického lidu

**Republikánská strana zemědělského a malorolnického lidu** (norsk: *Det republikanske partiet av jordbruks- og småbruksfolk, RSZML*) var et agrarparti i Tsjekkoslovakia som ble grunnlagt i 1899.

## Referanser


## Eksterne lenker
*
Leif Kjemperud

**Leiv Kjemperud** (født 19. desember 1921, død 17. september 2011) var en norsk motstandsmann og sabotør under andre verdenskrig.

Kjemperud bodde i bygda Vågård nord for Hønefoss, og var 19 år under angrepet på Norge i 1940. Han dannet den væpnede «Vågård-gruppa» sammen med noen kamerater, som var en del av Osvald-gruppen. Han deltok på flere sabotasjeaksjoner, og var også med i Pelle-gruppen.

Leiv Kjemperud, Einar Skøyen og Pelle-gruppen stjal to tonn dynamitt 16. september 1944 fra Statspolitiets lager av sprengstoff. Kjemperud var med på attentatet mot SIPO-mannen Finn Knutinge Kaas i november 1944, samme år er han med på skipsabotasjen der seks skip og en kran på Nyland- og Akers Mekaniske Verksted ble ødelagt. 29. august 1944 var han med på å rane Oslo Sporveiers lønningskontor for  kroner, penger som ble brukt i motstandskampen.

Kjemperud er far til politiker Terje Kjemperud (født 6. januar 1959, død 22. september 2011), varaordfører i Ringerike kommune i perioden 2003–2007 .

## Referanser


## Litteratur
* Gudmund Bakke: *Vågård-gruppa* ISBN 8299583209
Dudou

***Dudou*** (kinesisk: 肚兜, pinyin: *Dùdōu*; «magepose») er en kinesisk form for dameundertøy for overkroppen. Det består av et stort diamantformet eller mer kvadratisk klede som bindes om halsen og med stropper bak ryggen, slik at armer, skuldre og ryggen forblir udekket.

Plagget ble går tilbake til Mingdynastiet men ble først populært blant hoffdamene under Qing-dynastiet.

Til forskjell fra moderne brystholdere var en viktig hensikt med plagget å gjøre seg mer flatbrystet, ettersom flatbrystede kvinner ble ansett for å være mer yndefulle. 

*Dudou* er gjerne laget av silke i klare farger, og er somstunes brodert med blomster, sommerfugler eller mandarinender. Noen har små lommer for ingefær eller andre kinesiske medisinurter som anses gunstige for å holde maven varm.
Jan Malypetr

**Jan Malypetr** (født 21. desember 1873, død 27. september 1947) var en tsjekkoslovakisk politiker fra Det republikanske partiet av jordbruks- og småbruksfolk. Han var Tsjekkoslovakias statsminister fra 29. oktober 1932 til 5. november 1935.

## Referanser
Hongqi (bilmerke)

**Hongqi** (forenklet kinesisk: 红旗, tradisjonell kinesisk: 紅旗; pinyin: *Hóngqí*, «Røde Fane»; uttales *hong-tkji*) er et kinesisk merke for luksusbiler. Disse bilene var de første egenproduserte i Folkerepublikken Kina. 

Produksjonen tok til i 1958, og bilene var til å begynne med reservert for den kinesiske partieliten. 

Hongqi produserer idag luksusbiler som er tilgjengelige i Kina, Sørøst-Asia, Midtøsten og Europa, og salgstallene har økt siden 2018: 

2018: 26.665 enheter

2019: 99.331 enheter

2020: 196.684 enheter 

2021: 300.613 enheter

Elbilen E-HS9 skulle bli tilgjengelig i Norge i 2021.  Eksemplar nr. 1000 av E-HS9 ble registrert i Norge i juli 2022. 

## Referanser


## Eksterne lenker
* 
* HongQi Norge importørside
* Offisielle side for HongQi 
* Hongqi-side
Qinchai dachen

***Qinchai dachen*** (kinesisk: 钦差大臣, pinyin: *Qīnchāi Dàchén*) betegner en (gjerne keiserlig) utsending eller inspektør med spesialoppdrag, både under Qing-dynastiet og under eldre tider i Kina. 

I det moderne Kina er det blitt et mildt nedsettende uttrykk, der man satirisk betegner en utsending fra et høyere organ som ikke klarer å sette seg inn i de lokale forhold eller gjennomskue de problemer han er sendt for å granske, men like fullt gjør seg gjeldende med gestikulerering og ordrer i hytt og vær.
Wang Han (dikter)

**Wang Han** (tradisjonell kinesisk: 王翰, forenklet kinesisk: 王翰, pinyin: *Wáng​​ Hàn*, sannsynligvis fra Taiyuan i Kina) var en kinesisk dikter som virket i første del av 700-tallet i Tangdynastiet.

Ett av hans dikt er blitt medtatt i den kjente antologien Tre hundre Tang-dikt.

## Litteratur
*John C. H. Wu: *The Four Seasons of Tang Poetry*. Rutland, Vermont: Charles E. Tuttle Co., 1972. ISBN 978-0-8048-0197-3

## Eksterne lenker
* 王翰作品英译 Wang Han Poems
Bao Zheng

**Bao Zheng** (kinesisk: 包拯, pinyin: *Bāo Zhěng*, Wade-Giles: *Pao Cheng*; født 999 i Hefei i det som idag er provinsen Anhui i Kina, død 20. mai 1062 i Kaifeng) var en dommer i Songdynastiets Kina.

## Liv og virke
### Bakgrunn
Bao Zheng ble født inn i en høylærd familie i Luzhou (i det moderne Anhui). Baos familie var av middelklassen. Baos familie hadde ikke råd til å sende ham på skole; hans mor måtte klatre opp i fjellene for å samle brenselsved rett før hun fødte gutten. Ettersom Bao vokste opp som en mann av de lavere samfunnslag, ble han godt kjent med folks harde liv og utfordringer, og utviklet et hat mot korrupsjon og en sterk rettferdighetstrang.

Han ble embedsmann av høyeste grad, jinshi, i en alder av 29 år. Bao ble så fylkesmagistrat i fylket Jianchang, men han utsatte sin videre embedskarriere i ti år for å kunne være i stand til å ta seg av sine gamle foreldre, og så foreta de konfucianske sørgeriter etter deres bortgang. I tiden da Bao tok seg av sine foreldre, fikk han ofte besøk av Liu Yun (刘赟), magistraten i Luzhou, en mann kjent som en utmerket dikter og rettskaffen embedsmann. Bao ble sterkt influert av Liu Yuns kjærlighet for folk og for rettferd.

I hele sin tjenestetid, som strakk seg over 25 år, ble Bao Zheng svært populær for de lettelser av tributtavgiftene og den sosialliberale økonomiske politikken han fremmet. Han forestod flere rettssaker mot statlige embedsmenn og dømte mange korrupte adelige og embedsmenn til døden.

Bao Zheng utmerket seg med sin ekstreme ærlighet og rettskaffenhet. Ved én anledning dømte han sin egen onkel, en annen gang en onkel av keiser Renzongs favorittkonkubine. Han var ikke redd for å rettsforfølge mektige familier. Hans utnevnelse fra 1057 til 1058 som prefekt for Song-dynastiets hovedstad Kaifeng, førte til at han kunne foreta en rekke reformer som gjorde det enklere for den jevne borger å få presentert og behandlet sine klagemål. Dette gjorde ham til en legenarisk skikkelse.  

Etter hans død ble det gjerne frembragt ofre til ham av folk som lå i rettsstrid og håpet på en gunstig dom. Mange byer utnevnte Bao Zheng til bygud. 

Fra 400 år etter sin død ble det tradisjon å fremheve ham som idealdommer, og hans kjennelser ble hyllet som presedenser og eksempler. Han ble feiret og mystifisert i eventyrfortellinger om *«[[dommer Bao]]»* [Wade-Giles: Pao].

## Litteratur
* Bernd Schmoller: *Bao Zheng (999-1062) als Beamter und Staatsmann. Das historische Vorbild des ‚weisen Richters’ der Volksliteratur*. Bochum, 1982, S. 8-21
* Sabine Schlommer: «Richter Bao. Der chinesische Sherlock Holmes». i: *Chinathemen*, Bind 85, Bochum 1994
* A. Mittag: «Bao Zheng», i: *Juristen. Ein biographisches Lexikon*. Redigert av Michael Stolleis. C. H. Beck, München 1995, s. 60

## Referanser


## Eksterne lenker
*
Stavanger Storband

**Stavanger Storband** er et storband, som har vært en del av Stavangers musikkliv siden 1977 (frem til 2004 under navnet *Hundvåg Storband*). Dette var Stavangers første faste storband. Bandet ledes av Per-Egil Vang, mens det lengstspillende medlemmet i bandet er John Gunnar Akerø.

Bandet spiller både i private arrangementer og konserter i egen regi. Siden begynnelsen av 1990-årene har bandet hatt en fast gratiskonsert 17. mai på torget i Stavanger. I de senere årene har bandet arrangert konserter med blant andre Frank Brodahl, Vegar Hoel, Marianne Holter, Didrik Ingvaldsen, Tor Yttredal, Olav Dale og Atle Pettersen.

Bandet har tradisjonell storbandbesetning med blåsere (trompeter, tromboner, saksofoner), piano, gitar, bass, slagverk og vokalister.

## Eksterne lenker
*
HMAS «Sydney»

Fem skip i Royal Australian Navy har båret navnet HMAS «Sydney» etter byen Sydney i New South Wales. 

*HMAS «Sydney» (1912), en krysser av Chatham-klassen
*HMAS «Sydney» (D48), en lett krysser av Leander-klassen som tjenestegjorde under andre verdenskrig og ble senket under en trefning med den tyske hjelpekrysseren «Kormoran» 19. november 1941. Vraket ble lokalisert i 2008.
*HMAS «Sydney» (R17), et hangarskip av Majestic-klassen.
*HMAS «Sydney» (FFG 03), en fregatt i Adelaide-klassen. Forventet å tjenestegjøre frem til 2013.
*HMAS «Sydney» (DDGH 42), en destroyer i Hobart-klassen. Er planlagt ferdig i 2017. .
Christina Perri

**Christina Judith Perri** (født 19. august 1986) er en amerikansk sanger og låtskriver fra Philadelphia. Hun er mest kjent for sangen *Jar of Hearts* som kom inn på hitlistene i USA etter at den ble spilt i TV-showet *So You Think You Can Dance* i 2010. *[[Rolling Stone]]* utropte henne til ukens artist 26. oktober 2010. 10. mai 2011 ble Perris *Jar of Hearts* spilt i TV-serien *Glee*.

## Diskografi
;Album :
* *Lovestrong* (2011)
* *Head or Heart* (2013)
;Sanger:
* «Jar of Heart» (2010)
* «Arms» (2011)
* «A Thousand Years» (2011)
* «Distance» (2012)
* «Something About December» (2012)
* «Human» (2014)
* «The Words» (2015)

## Referanser


## Eksterne lenker
* 
* 
* 
*
HMAS «Hobart» (D63)

**HMAS «Hobart» (D63)** var en australsk krysser. Den ble opprinnelig sjøsatt for den britiske marinen (Royal Navy) som **HMS «Apollo»**, den var i tjeneste hos den britiske marinen fra 1936 til 1938 da den ble solgt til Australia og omdøpt til HMAS «Hobart». Under andre verdenskrig var Hobart involvert i evakueringen av Britisk Somaliland i 1940, Slaget i Korallhavet i 1942 og Slaget om Guadalcanal før hun ble torpedert av en japansk ubåt i 1943. Hun ble reparert og kom tilbake i tjeneste i 1945 og støttet landgangsoperasjoner rundt Borneo. Etter krigen ble hun satt i opplag i 1947 med planer om å modernisere henne. Planene ble aldri gjennomført og hun ble solgt for opphugging i 1962.

## Design og konstruksjon
Hobart var en av de tre modifiserte «Leander»-klasse krysserne som ble bygget for Royal Navy. Den største forskjellen fra de tidligere skipene var at de nye skipene hadde motorer i to selvstendige skott som gjorde at skipet ikke mistet fremdriften vis en av motorene var ødelagt. De hadde også doble skorsteiner i motsetning til de tidligere skipene som hadde kun en skorstein.
HMAS «Hobart»

Tre skip i Royal Australian Navy har båret navnet HMAS «Hobart» etter byen Hobart på Tasmania. 

*HMAS «Hobart» (D63), en lett krysser av Leander-klassen som tjenestegjorde under andre verdenskrig.
*HMAS «Hobart» (D 39), en Perth-klasse destroyer. Tjenestegjorde i RAN fra 1965 til 2000.
*HMAS «Hobart» (DDGH 39), hovedskipet i Hobart-klassen av luftvern destroyere som er planlagt ferdige i 2013. .
Fekting under Panamerikanske leker 1955

**Fekting under Panamerikanske leker 1955**. Fekting var med som en av sytten sporter i de andre Panamerikanske leker 1955 som ble arrangert i Mexico by i Mexico fra 12. til 26. mars. Det var individuelle og lagkonkurranser for menn i florett, kårde og sabel og en individell konkurranse i florett for damer. USA ble beste nasjon foran Argentina begge med tre gullmedaljer hver.

## Medaljer

### Resultater
#### Menn

#### Damer

## Eksterne lenker
*  Panamerikanske leker 1955
Gogericht

**Gogericht**, **Gohgericht** eller **Gowgericht**, var en betegnelse på tingene i det gamle Sachsen. Etter at den frankiske kongen Karl den store hadde underlagt seg det gamle Sachsen, ble grever innsatte innenfor rikets Gau som hans stedfortredere. De hadde utøvende roller som ledere av de øverste domstolene. I dette tilfellet snakker man om *Gaugericht* eller *Grafengericht*. På det administrative nivået oppettet frankerne de såkalte **Goe**, uavhengig av Gaugrensene, hvor de lavere domstolene befant seg i form av **Gogericht**. Mens *Gaugericht* mistet stadig mer av sin betydning, ble Gogerichte etterhvert den viktigste rettsordningen.
Fekting under Panamerikanske leker 1959

**Fekting under Panamerikanske leker 1959**. Fekting var med som en av atten sporter i de tredje Panamerikanske leker 1959 som ble arrangert i Chicago i USA fra 27. august til 7. september. Det var individuelle og lagkonkurranser for menn i florett, kårde og sabel og i florett for damer. USA ble beste nasjon med sju gullmedaljer foran Mexico med en.

## Medaljer

### Resultater
#### Menn

#### Damer

## Eksterne lenker
*  Panamerikanske leker 1959
Damaskios

**Damaskios** (, født i Damaskus ca. 458, død etter 538) var en gresk filosof innen den nyplatonske skole. Han var den siste forstander for det nyplatonske akademiet i Athen.

Han var en av de ikke-kristne filosofene som ble forfulgt av keiser Justinian tidlig på 500-tallet, og måtte en tid søke tilflukt ved det persiske hoffet. Av hans verk er bevart tre kommentarer til Platons verk, og den metafysiske teksten *Om de første prinsipper* (ἀπορίαι καὶ λύσεις περὶ τῶν πρώτων ἀρχῶν), hvor han med klassisk retorisk bruk av spørsmål og svar forklarer Det Ene, og deretter jobber seg nedover i det metafysiske hierarkiene. Verket refererer hyppig til orfiske og kaldeiske tekster, og siterer også eldre nyplatoniske filosofer. Damaskios aksepterte stort sett Syrianos og Proklos' metafysiske system, men på enkelte områder foretrakk han den eldre Jamblikos.

Utdrag fra *Om de første prinsipper* er utgitt på norsk i antologien *[[Orfeus (bok)|Orfeus]]* (2009) og i antologien *[[Nyplatonismen (bok)|Nyplatonismen]]* (2010).

## Referanser


## Litteratur
* John Dillon: «Damascius (c.462–540)», *Routledge Encyclopedia of Philosophy*, 

## Eksterne lenker
*
Forsatspapir

**Forsatspapir** eller **forsats** (fra tysk *Vorsatz*, 'satt foran') er det papiret i ei bok som er limt mellom de innvendige boksidene og bokomslaget. Når ei bok blir bundet inn, er dette et dobbeltark som klebes til permen foran og bak (det siste kalles av og til ettersatspapir). Arkene (forsatsspeilet) limes fast i permen og er dermed med på å holde permen og boksidene (også kalt materien eller bokblokka) sammen. Det løse bladet kalles flyvebladet. 

Forsatspapiret har ofte en annen kvalitet og farge enn papiret ellers i boka. Det kan også ha et eget trykk, gjerne med et dekorativt mønster. I gamle dager var forsatspapiret ikke sjeldent marmorert. I god typografi har forsatspapiret god opasitet og en farge som harmonerer med papiret ellers i boka og med overtrekket. Dublert forsats er forsatspapir som er lik overtrekkspapiret på boka. 

## Referanser


## Se også
* Bokbinding, innbinding
HMAS «Australia»

Ett skip i Royal Navy og to skip i Royal Australian Navy har båret navnet «Australia» etter landet Australia. Et fjerde australsk skip skulle også bære det navnet. Men overføringen av det ble avlyst.

*HMS «Australia», en krysser av Orlando-klassen, tjenestegjorde mellom 1888 og 1905.
*HMAS «Australia» (1911), en slagkrysser av  Indefatigable-klassen som tjenstegjorde under første verdenskrig.
*HMAS «Australia» (D84), en Country-klasse krysser som tjenestegjorde under andre verdenskrig.
*Det britiske hangarskipet HMS «Invincible» (R05) skulle selges til Australia i 1982 og bli omdøpt HMAS «Australia». Salget ble avblåst som følge av Falklandskrigen og det føderale valget i Australia i 1983.
Basketball under Panamerikanske leker 1951

**Basketball under Panamerikanske leker 1951**. Basketball var med som en av atten sporter i de første Panamerikanske leker 1951 som ble arrangert i Buenos Aires i Argentina fra 25. februar til 8. mars. Det var en turnering med ti herrelag som ble vunnet av USA.  De vant finalen over Argentina med 57-51.

## Medaljer

### Sluttplassering
#### Menn

## Eksterne lenker
*  Panamerikanske leker 1951
Olympiodoros

**Olympiodoros** (den yngre) (, født ca. 495, død ca. 570) var en gresk filosof innen den nyplatonske skole, og dertil lærer og astrolog. Han virket i Alexandria i perioden etter at keiser Justinian i 529 stengte det hedensk influerte akademiet. Olympiodoros ble den siste hedenske/platoniske lærer ved akademiet i Alexandria. Etter ham ble akademiet overtatt av kristne filosofer, og etterhvert flyttet til Konstantinopel.

Av hans arbeider er bevart kommentarer til Aristoteles og Platon, og en kort biografi over Platon.

## Referanser
Jessamine

**Jessamine** var et amerikansk band som spilte inn tre musikkalbum og en rekke singler mellom 1994 og 1998. Singlene ble senere utgitt på et samlealbum. Bandet ble splittet i 1998, og Ritter og Brown spilte sammen som *Fontanelle* i et par år til.

## Medlemmer
* Andy Brown – keyboard 
* Michael Faeth – trommer 
* Rex Ritter – elektrisk gitar, vokal 
* Dawn Smithson – vokal, bass

## Diskografi
* *Jessamine* (1994) Kranky 
* *The Long Arm of Coincidence* (1996) Kranky 
* *Don't Stay Too Long* (1998) Kranky  
* *Living Sound* (1999) Histrionic

## Eksterne lenker
*
HMAS «Australia» (1911)

**HMAS «Australia»** var en av tre slagkryssere i Indefatigable-klassen. Den ble bestilt av australske myndigheter i 1909 som flaggskipet til den nye Royal Australian Navy som ble etablert i 1911.

Da første verdenskrig brøt ut fikk HMAS «Australia» i oppdrag å finne og ødelegge den tyske østasiaskvadronen (*Ostasiengeschwader*) i Stillehavet. Skipet støttet også de allierte landgangene ved de tyske koloniene i Stillehavet (Tysk Nyguinea og Tysk Samoa). Senere ble hun sendt til Europa der hun tjenestegjorde i Nordsjøen frem til slutten av krigen. Under tjenesten i Nordsjøen var hun involvert i Zeebrugge-raidet i 1918. HMAS «Australia» var under reparasjon etter en kollisjon med søsterskipet HMS «New Zealand» under Jyllandsslaget. Hun har avfyrt sine kanoner i strid to ganger: mot et tysk handelsskip i januar 1915 og i forbindelse med en potensiell ubåtkontakt i desember 1918.

Ved ankomst Australia etter krigen begikk mannskapet mytteri siden de ikke fikk en dag ekstra landlov i Fremantle. Det var flere underliggene årsaker til mytteriet, blant annet minimalt med landlov under krigen og lønnsproblemer. Etter krigen ble skipet benyttet som trenningskip, før hun ble lagt i opplag i 1921. Etter marinetraktaten i Washington ble hun senket som del av det britiske imperiets bidrag.

## Litteratur
*
* 
* 
* 
* 
* 
* 
* 
* 
* 
* 
* 
* 
* 
*
* 
* 
*
Milan Hodžas tredje regjering

**Milan Hodžas tredje regjering** ble utnevnt 21. juli 1937 og satt til den gikk av 22. september 1938 under Sudetenkrisen. Det  var den syttende regjeringen under den første tsjekkoslovakiske republikk og var en storkoalisjon bestående av alle partier i det tsjekkoslovakiske deputertkammeret unntatt det tysknasjonalistiske Sudetendeutsche Partei.

## Bakgrunn

## Milan Hodžas regjering

Kilde: Vlada.cz

## Se også
*Milan Hodžas første regjering
*Milan Hodžas andre regjering
*Sudetenkrisen

## Referanser


## Eksterne lenker
* www.vlada.cz – Hjemmeside til Den tsjekkiske republikks regjering **(tsjekkisk)**
HMAS «Australia» (D84)

**HMAS «Australia» (I84/D84/C01)** var en krysser av Country-klassen i Royal Australian Navy. Den var en av to Kent-underklasse skip bestilt av RAN i 1924. Kommando ble reist i 1928. I mellomkrigstiden tjenestegjorde hun for det meste i Sør-Stillehavet og farvannene rundt Australia. Med unntak av perioden mellom 1934 og 1936 da han tjenestegjorde i Middelhavet som del av den britiske svaret på Abessiniakrisen.

Hun forble i farvannene rundt Australia frem til midten av 1940 da hun ble sendt til Atlanterhavet. Der hun blant annet deltok under Slaget om Dakar. I 1941 tjenestegjorde hun i hjemlige farvann og etter Japans inntreden i krigen tjenestegjorde hun sammen med amerikanske marinestyrker i Stillehavet frem til hun ble trukket tilbake til Storbritannia for reparasjoner som følge av kamikaze-angrep under landgangen i Lingayengulfen i januar 1945.

På slutten av 1940-tallet tjenestegjorde hun sammen med British Commonwealth Occupation Force i Japan. Hun ble trenningskip i 1950, lagt i opplag i 1954 og solgt til opphugging i 1955.

Ett av 8-tommers kanonløpene til HMAS «Australia» er utstilt foran Australian War Memorial.
Jamblikos

**Jamblikos**, **Iamblikhos** eller **Iamblikhos Khalkidensis** (, født i Chalkis i Syria ca. 245, død ca. 330) var en gresk filosof innen den nyplatonske skole, med en særlig, metafysisk orientert interesse for Pytagoras og pytagoreismen. 

Han var født i en velstående familie, og studerte hos Porfyrios før han i 304 vendte hjem til Syria og startet sin egen skole. 
Av hans arbeider er bevart 4 av 10 bind av hans omfattende verk om pytagoreisme, og kommentarer til Platon og Aristoteles. Verket *De Mysteriis Aegyptiorum* har blitt tilskrevet ham; noen mener at dette mest sannsynlig ikke stemmer, mens andre godtar forfatterskapet.

Utdrag fra *Om det pytagoreiske levesett* er utgitt på norsk i antologien *[[Orfeus (bok)|Orfeus]]*, 2009. *[[Om mysteria|De Mysteriis Aegyptiorum]]* er utgitt på norsk i antologien *[[Nyplatonismen (bok)|Nyplatonismen]]*, 2010.

## Referanser
HMS «New Zealand» (1911)

**HMS «New Zealand»** var en av tre brittiske slagkryssere i Indefatigable-klassen. Hun tjenestegjorde i Royal Navy og var bestilt av newzealandske myndigheter som en gave til Storbritannia. Kommando ble heist i 1912. Hun var tiltenkt å tjenestegjøre ved China Station, men newzealandske myndigheter gav tillatelse til å bruke skipet i britiske farvann. 

I 1913 dro skipet på et ti måneder langt flåtebesøk i det britiske imperiet med spesielt fokus på New Zealand. Hun var tilbake i britisk farvann ved starten av første verdenskrig og tjenestegjorde som del av Royal Navys Grand Fleet. Under krigen deltok hun i de tre større sjøslagene i Nordsjøen, Helgolandsbukten, Doggerbank og Jylland. Hun var delaktig i senkingen av to kryssere. Hun fikk rykte på seg å være et heldig skip, siden hun bare ble skadet bre en gang og da uten noen falne. Dessuten var kapteinen iført en piupiu (krigerskjorte) og tiki (amulett) som var gitt i gave av Māoriene og skulle bringe hell.

Etter krigen var HMS «New Zealand» på en ny verdensomseiling som del av admiral John Jellicoes inspeksjon av sjøforsvaret i det britiske imperiet. Som del av Storbritannias forpliktelser ved Marinetraktaten i Washington ble HMS «New Zealand» solgt til opphugging i 1922.

## Referanser
Senter for trygt og godt læringsmiljø

**Senter for trygt og godt læringsmiljø (TGL)** er Sandnes kommune sitt kompetansesenter i forhold til adferdsproblematikk. Skolen er en støtteskole for grunnskolene i Sandnes, og har både elevplasser og utadretta virksomhet.

## Om skolen
Før 2022 het skolen Altona skole og ressurssenter.

Skoleavdelingen ved Altona skole og ressurssenter har noen få elevplasser organisert i ulike grupper mens ressurssenteret står for en utadrettet veiledningstjeneste som tilbyr tjenester til alle grunnskolene i kommunen. 

Fil:Altona2.JPG|

## Referanser

## Eksterne lenker
*http://www.minskole.no/altona